En 22-årig mand fra Slagelse er blevet sigtet for at køre uden billet i både S-tog og almindelige tog

Ved du noget? Tip os på mail 1224@eb.dk eller sms 1224 (alm. sms-takst) .

En ung mand fra Slagelse har givet udtrykket 'blind passager' en helt nye betydning.

Ikke færre end 843 gange har DSB afsløret ham i kontroller i løbet af de seneste knap fire år. Det oplyser Sydsjællands og Lolland-Falsters Politi i døgnrapporten torsdag.

Onsdag fik politiet nok og valgte at sigte manden.

- onsdag blev han ved en afhøring på politistationen i Slagelse sigtet for overtrædelse af straffelovens bestemmelser om at 'tilsnige sig adgang til befordring', skriver Sydsjællands og Lolland-Falsters Politi.

De 'gratis' togture er sket i både S-toget og almindelige tog, men det er fortsat usikkert, om manden bliver tiltalt.

- Det er nu op til anklagemyndighedens jurister at vurdere, hvad der skal ske i sagen, skriver Sydsjællands og Lolland-Falsters Politi.

Hvis manden skal betale for bøder på alle sine 843 gratis turer, så skal han af med 632.500 danske kroner i bøder.

Ved du noget? Tip os på mail 1224@eb.dk eller sms 1224 (alm. sms-takst) .